Група от 80 британски туристи са блокирани от полиция в хотел на Лъвов мост в София. Това съобщи премиерът Бойко Борисов по време на брифинг в Министерския съвет. Туристите са пристигнали от Банско, където по-рано днес беше въведена строга карантина.

Бойко Борисов: Английски туристи, туроператорът си ги взел и си ги докарал. Не стига че заразили Банско, ами сега и София, и сега полицията ги е заградила. Където има, затваряме, прибираме, на чартърите и с това да се приключва. Изключения няма. Какво да ви кажа... безотговорност.